description: Гарт Грийнуел за успеха на дебютния си роман "Каквото ти принадлежи" и как България го формира като писател

title: Druzh se muzhki

maintext:
Илюстрация Увеличаване Автор: Max Freeman Смаляванеа>
Преди няколко години в кв. "Младост" 1А прозорците на един апартамент светят още преди изгрев слънце. Там се пише книгата, която ще бъде определена като "литературно чудо" от BBC, като "богат и предизвикателен дебют" от The Guardian, като "вече класика" от New York Times и която в момента е сред номинираните за Националната награда за литература на САЩ. Това е развиващият се в България роман "Каквото ти принадлежи" на Гарт Грийнуел, преподавал в Американския колеж в София между 2009 и 2013 г., работил по историята всяка сутрин, преди да започне учебният ден.
Тя разказва за американец, който започва отношения с млад проституиращ българин на име Митко, чиито чувства са водени от лични интереси; човек без ясно минало и още по-неясно бъдеще. Историята има и по-голям контекст – в адаптирането към София Гарт намира много паралели с Кентъки, където израства в края на 80-те и началото на 90-те години. Намира ги и в "невербалния език", който съществува между гей общността и местата, където тя се чувства сигурна.
Главният герой се връща назад в спомените си – към моменти, в които се идентифицира като гей, през конфликтите в семейството и тежкото детство. На 4 октомври Гарт Грийнуел ще представи книгата в литературен клуб "Перото", на метри от мястото, където започва действието – тоалетните на НДК. Българското издание на "Каквото ти принадлежи" е дори любимо на автора, най-вече заради смелата хомоеротична фотография на Петр Шпонка.
"
Не съм сигурен точно какво, но нещо в България ме направи писател. Може би нуждата да синтезирам цялата нова информация, цялата вълна от впечатления", казва от Созопол Гарт Грийнуел, който се радва на първата си свободна седмица от излизането на романа през януари. Въпреки че от три години живее в Айова, където партньорът му преподава испанска поезия, той всяка година се връща в България. Остава свързан със страната и по други начини – миналата година той хвърли светлина върху местната литературна сцена, като написа рецензия за "Физика на тъгата" на Георги Господинов в New Yorker. Но все пак, как България е направила Гарт писател?
Всичко започва от две котки. "Това беше първият ми въпрос, когато приемах работата: "Дали мога да доведа котките си?" Оказа се, че по време на полет имаш право да вземеш със себе си едната, а другата трябва да е в багажното отделение. Нямаше как да й го причиня! Така че до София ме придружи най-добрия
т
ми приятел Алън, който взе другата котка." Това всъщност е популярният в Ню Йорк класически музикант Алън Пиърсън, който е обичайният първи читател на Гарт. "Първия ден направихме дълга разходка от "Младост" до центъра. Впечатли ме колко е зелено, графитите наоколо."
Книгата привлича вниманието не само заради историята, разказана без недомлъвки. Научилият български език писател описва с няколко точни щрихи кварталите и градовете, през които сюжетът преминава. "Като изключим преподаването, минавали са дни, в които не съм комуникирал на английски, а само на български. Така работата по ръкописа се превърна в най-интензивното използване на родния ми език за този период от време."
Уловил е и местните специфики: ако някой знае добър английски, ще говори силно, за да разберат всички колко е добър английският му, как в автобус 76 всички ще те погледнат накриво, ако отвориш прозореца, нюансите в говореното на "ти" и "вие", поколенческите разлики в страната. Или склонността към драматизиране: "Това беше най-силното земетресение в България за последните сто години, така щяха да пишат вестниците на следващия ден, макар че в действителност трусът беше със средна сила."
Както в образа на Митко, така и на други места в книгата е заложена темата за мъжествеността. "Вълнува ме като проблем, защото мъжествеността е всъщност нещо много крехко. Трябва да я доказваш постоянно." В момент от романа, когато героят е в лекарски кабинет, Гарт пише: "Druzh se muzhki, бъди мъж, а аз винаги се възмущавах, когато чувах да ми го казват, схващах го като предизвикателство, което другите бяха сигурни, че не мога да посрещна." Интересно е ползването на латиница, когато героят говори с някого. Така се подчертава дистанцията с езика и опитите да се вникне в него.
Преди десет години Гарт надали си е представял всичко това. Той пише поезия, а още по-назад във времето се занимава с оперно пеене. Романът се получава почти инцидентно, плод на поредица от записани впечатления. "Митко" впоследствие се появява като самостоятелна новела, но това, което Гарт пише след нея, се оказва толкова свързано с първоначалното вдъхновение, че се превръща в роман. През 2013 г., когато заминава за Айова, той има завършена първа редакция.
48 часа след като подписва с литературен агент, пет издателства се борят за книгата и той е в предварителни разговори с различни редактори. Гарт избира престижното Farrar, Straus and Giroux, въпреки че има и по-добри финансови оферти. Привлича го най-вече възможността за работа с редакторката Митци Ейнджъл. Усеща, че тя има правилната визия за историята и дори иска да засили най-смелите моменти, вместо да ги олекоти. В процеса изчезват и страховете, че някой ще иска да я "дехомосексуализира". "Работата с нея беше едно невероятно образование за мен като писател. Разбрах слабостите си, тиковете в писането. Работихме и по приближаването на героите до читателя, което не е лесно, когато действието изцяло преминава в мислите на един от тях. Трябваше да направим така, че вътрешният свят на персонажите да не е за сметка на външния."
Макар и да си прилича с главния герой като професия, социално положение, сексуалност и културни интереси, той не определя сюжета като автобиографичен.
"
Чувствам историята като много различна от моята собствена. Но със сигурност е странно, че нещо, за което си работил лично и далеч от очите на другите, става изведнъж публично. От януари пътувам и говоря за книгата. Това на свой ред създава един особен дискомфорт, защото този процес е абсолютната противоположност на писането."
Наскоро негов приятел казва, че след като Джеймс Ууд, легендата на литературната критика на New Yorker, е написал позитивно ревю в месечната си рубрика, значи Гарт няма причина да се съмнява във възможностите си. Но все пак притеснението от това, което предстои, е налице.
"Успехът на книгата надмина всичко, което очаквах. И сега т
рябва да забравя всичко, което съм чул за нея, за да се фокусирам напълно върху след следващата." По нея той ще работи в рамките на писателска резиденция в Тексас, където няма да има достъп до интернет.
"Т
ази вътрешна несигурност не си отива. Признанието, което получи книгата, по никакъв начин не ме прави по-уверен. Донякъде това ме разочарова, защото в началото си мислиш, че когато получиш добри отзиви, ще започнеш да мислиш за себе си по различен начин. Единствената промяна е, че следващата книга, която ще напиша, все пак ще бъде прочетена от някого и няма да бъде просто захвърлена. Или поне някой ще прочете първите 20 страници и после ще я захвърли."
"
Каквото ти принадлежи" е в книжарниците под знака на Black Flamingo Publishing и с превод от Надежда Радулова, под редакцията на Димитър Кенаров.


description: Пет дни без ток, телефон и течаща вода в средата на Атлантическия океан

title: На Запад от света

maintext:
Когато човек се озове на остров Терсейра, ако изключим някой от останалите осем острова от Азорския архипелаг в Северния Атлантически океан, най-близката обитаема континентална суша е Португалия, към която принадлежат, на 1500 километра в източна посока.
Ресторантът Ti Chаo всъщност е стара къща, дори и входът е от странична врата, а единственото обозначение, че става въпрос за ресторант, е неголяма табела на фасадата. Собственички са близначките Делиса и Лисандра, които са като изскочили от детска приказка – усмихнати, спокойни и гостоприемни, те вадят от кухнята истински арсенал от домашни манджи. Най-хитовото ястие, емблема на острова, е алкатра (риба или месо, в случая телешко, варено с вино, лук и подправки цяла нощ на бавен огън в глинено гърне). Когато преди няколко години и двете сестри остават безработни, решават да отворят Ti Choa в стара, пострадала при земетресение къща.
Някои дни участниците в тиймбилдинга извървяват по двадесет и пет километра. По време на дълги отрязъци нямат право да говорят помежду си.
Вместо това екипът психолози, участвали в организацията, им поставят задачата да размишляват върху някоя тема от личния си или професионален живот. Физическата издръжливост умишлено не е подложена на екстремна проверка, дори напротив. Климатът на Терсейра, макар и силно променлив, е приятен почти през цялата година. По-голямата част от терена не е с особена трудност. Маршрутите преминават през зрелищни вулканични пейзажи от хълмисти поляни, спускащи се вертикално в морето скали, "пушещи" вулканични отвърстия и пещери.
На Терсейра има повече крави, отколкото хора, и въпреки това организаторите допълнително са елиминирали всякаква възможност за човешки контакт. След преходите групата се озовава в лагер, където помощният екип предварително е приготвил предимно екологична храна с местни продукти. Среща между хората от екипа и участващите в тиймбилдинга не се осъществява, с изключение на водача Тиаго. Един от най-важните моменти е срещата вечер около огъня. Тогава всички споделят впечатления, мисли и чувства. Те правят и своеобразна клетва, че остават "гроб" за всичко, което чуят и видят там.
"Някои успяват да запазят "бронята" си и не се отварят към останалите. Но сме ставали свидетели на невероятни развои и драматичен душевен катарзис. Хора, които решават да изоставят неудовлетворяваща ги лична връзка или да заминат да живеят на друго място. Има и такива, които след преживяването дори напускат работа във фирмата, която ги е изпратила на него", казва Тиаго Фортуна. Компаниите обаче са готови да поемат риск да загубят някой служител, защото са убедени в позитивното влияние на преживяването за личностното и професионално развитие.
Бавното приготвяне на най-известните местни ястия е и метафора за по-бавния ритъм на живот на островите въобще. Азорските острови продължават да трупат награди в класациите за най-екологични и природосъобразни дестинации в света, а поне до момента местните власти и туристическата индустрия изглеждат съгласни, че това е единствената правилна посока. Спокойствието е толкова осезаемо и повсеместно, че както казва кметът на Терсейра Аламо Менесес, "дори и кражбите са сведени до минимум. Когато се случи нещо, не след дълго вече знаем кой е бил".
Само по себе си географското положение е вече бягство дори в чисто пространствено измерение. Но от малката семейна туристическа фирма Comunicair провокират откъсване от света и самовглъбяване на следващо ниво. Една от предлаганите от тях програми е подобие на тиймбилдинг, участниците в който "загубват" всякаква връзка с модерния дигитален свят. Техен клиент наскоро е била холандска банка. В този случай петдесет служители, сред които и висши кадри, са разделени на групи от по десет души. В началото те оставят мобилните телефони, лаптопи и таблети на съхранение в кутия с надпис Detox. "Дори някой да "пропусне" да го направи, през петдневния лагер така или иначе няма ток и батериите скоро падат", казва за Light съоснователят на Comunicair Тиаго Фортуна по време на обяд с малка група журналисти в селцето Серета.Тиаго Фортуна (40 години) е фен на планинското колоездене от 11-годишен. Бил е дизайнер на градския оркестър на Лисабон. Жена му Изабел Оливейра (34 години) е инженер-химик. Последният по-голям проект, по който работи, е за създаване на чиста енергия от "синтетичен дизел". Но с времето я влече повече природата, отколкото химията. Двамата са родени в град Порто, а преди няколко години решават да започнат своя туристически бизнес в Терсейра с фокус върху всевъзможни занимания сред природата като каяк в океана, планински преходи, включително и нощни такива по време на пълнолуние, пътуване с балон. (Тиаго е сертифициран пилот на балони).Силно екзотичната природа на острова на места наподобява естествени декори за "Джурасик парк". Всъщност Стивън Спилбърг действително е претеглял възможността да снима филма на най-големия азорски остров, Сан Мигел, но се отказал, когато получил стряскащо високия бюджет за пренасянето на цялата снимачна техника на архипелага в средата на Атлантическия океан.В Ti Choa неуморните Лисандра и Делиса вадят от кухнята десерта "Сладкиш от оцет" приготвен от яйца, мляко, захар, оцет и канела. Ухилени казват, че са го открили в стара готварска книга с местни рецепти.Повече информация на comunicair.com

fasttext_language: bg


description: Споровете около трасето на магистрала "Струма" в района на Кресненското дефиле могат да вкарат проекта в схемата "Белене"; Одитът на Медицинския университет - София ще бъде пратен на прокуратурата, ДАНС и Агенцията за държавна финансова инспекция; София се нарежда в топ 10 на градовете в Европа, които отчитат най-бърз ръст на посетителите в периода 2009 - 2016 г.; СТО понижи прогнозата си за ръст на търговията; Samsung е успяла да прибере 60% от Galaxy Note 7

title: Вечерни новини: 27 септември

maintext:
Transavia пуска нискобюджетни полети София - Амстердам
© Emes2k [Wikimedia Commons CC by 3.0]
Това показва годишната класация Mastercard Global Destinations Cities Index за 2016 г. В нея столицата на България заема девето място. Ръстът в броя на посетилите София с пренощуване през периода е 6.9 на сто до общо 1.01 млн. Общо техните разходи се изчисляват на 0.4 млрд. долара. София се нарежда непосредствено след Будапеща - с ръст от 7.1% до 1.05 млн., и преди Барселона - с ръст от 6.7% до 8.2 млн. души. Първата позиция в класацията се държи от Хамбург с ръст на посетителите за тези години от 8.7% до 1.45 млн. Банкок е на първо място по посещения на туристи с пренощуване според класацията.
Най-леката мярка ще бъде предупреждение, а най-тежката - настаняване в специално приемно семейство или във възпитателен център. Това са част от промените, изготвени от екипа на Министерството на правосъдието, за изменения в Наказателния кодекс, Наказателнопроцесуалния кодекс и проект за нов закон, който да замени Закона за борба с противообществените прояви. Идеите бяха представени от министъра на правосъдието Екатерина Захариева.
Азербайджан бетонира властта на семейство Алиеви с референдум
[Reuters]
Фотограф: Мария Съботинова
8
културно-исторически маршрута на територията на България е разработило Министерството на туризма. Те са публикувани в сайта на ведомството с интерактивни карти, като на всеки от обектите е подбрана полезна информация, включително за достъпността на обекта и наличието на туристическа инфраструктура.
Холандската нискобюджетна авиокомпания
Transavia
ще започне да изпълнява полети между София и Амстердам от май 2017 г. Това се вижда от сайта на превозвача. Полетите ще свързват двете столици три пъти седмично. Билети вече могат да се купят, като първата възможна дата в посока Амстердам е 10 май, а цената в момента е 29 евро в едната посока. В момента от София до Холандия полети изпълнява унгарската
Wizz air
, но тя каца в Айндховен. Това е поредният нискобюджетен превозвач, който стъпва на българския пазар. От първите дни на септември по 21 дестинации полети осъществява ирландската
Ryanair
. Холандската компания е с 50-годишна история и изпълнява полети по около 110 дестинации. Има бази в Холандия, Германия и Франция.
Pernod Ricard
Cuba Ron
Bacardi
Bacardi
Магазините в Гърция на веригата Marinopoulos ще сменят логото си, след като тя бъде придобита от конкурентната Sklavenitis, съобщи вестник "Катимерини". Изданието се позовава на писмо от Стелиос Склавенитис до доставчиците на Marinopoulos, в което им обяснява, че иска да съхрани търговската верига, но тя няма да има нищо общо с Marinopoulos и ще носят името на неговите магазини. Той дава и срок на доставчиците да се включат в програма за разчистване на натрупани неизвършени плащания, според която могат да получат 50% от парите си. Ако предложеното им споразумение се провали, те най-вероятно няма да получат нищо от почти фалиралата верига. Писмото на Склавенитис се възприема като сигнал, че е под въпрос сделката с Marinopoulos, доставчиците и банките кредитори за придобиване на веригата през чисто ново дружество. Няколко доставчици казват, че няма да дадат съгласието си, преди да са видели цялостното споразумение. То обаче щяло да им бъде предоставено, когато по принцип приемат да се откажат от част от дължимото им от Marinopoulos.
"Монбат" е реализирал консолидирани нетни приходи от продажби за 22.593 млн. лева през август, което е увеличение от 13.9 % спрямо същия месец на миналата година, съобщиха от дружеството до БФБ - София. Приходите за осемте месеца са 153.971 хил. лв., което е спад с 1% в сравнение с периода на 2015 г. Консолидираната печалба преди данъци за месеца е 2.98 млн. лв., което е ръст с 91%, а за осемте месеца финансовият резултат е 19.5 млн. лв. По време на борсовата сесия във вторник акциите на производителя на акумулатори се повишиха с 2.6% до 7.6 лв. за брой, като по позицията минаха над 7 хил. книжа.
Нов търг е обявен за магазина на "Карфур" в Бургас, след като предишната процедура се оказа неуспешна. Частен съдебен изпълнител продава хипермаркета за 11.6 млн. лв., като предложения се приемат до 9 ноември. Предният търг стартира на цена от 14.5 млн. лв., но купувачи не се появиха. Продажбата се организира заради дълг на собственика "КМБ България", която е част от гръцката Marinopoulos. Няма информация кой е взискателят по изпълнителното дело, но компанията има ипотека в Алфа банк. Върху магазина са вписани и няколко възбрани от Банка Пиреос и доставчици на магазина. Обектът се намира в "Бургас плаза", като предложението на съдебния изпълнител включва магазин с 12.6 хил. кв.м площ, както и 37.26% идеални части от паркинга (над 1200 паркоместа), общите части на комплекса и терена, върху който е построен. Хипермаркетът е първият обект с марката на френската верига Carrefour в България. Той беше открит през март 2009 г.
Азербайджанците удължиха с референдум мандата на президента си. Избирателите одобриха с над 91 на сто от гласовете конституционни промени, удължаващи мандата на Илхам Алиев от 5 на 7 години. Опозицията и правозащитници разкритикуваха вота, целящ според тях да заздрави династическата власт на семейство Алиеви, предаде "Франс прес". Въпреки това те са факт. Създават се още постовете първи вицепрезидент и вицепрезидент. Така първият вицепрезидент става втори по значение държавник в страната, какъвто досега бе премиерът, обяснява агенцията. Президентът ще може занапред да свиква предсрочни избори. Други промени премахват предвидената минимална възраст за кандидат-президентите. Така потенциално отварят път към висшия пост за сина на Илхам Алиев - 19-годишния Гейдар, който ще може да наследи баща си, отбелязва "Франс прес".предупреди председателят на управителния съвет на Агенция "Пътна инфраструктура" Лазар Лазаров на пресконференция за напредъка на участъка от магистралата между село Крупник и град Кресна, съобщи агенция "Фокус". "Това не е заплаха. Дори за неизпълнението на даден проект рано или късно сметката трябва да се плати в даден момент", каза Лазаров. Той поясни, че ако България не започне строителството на отсечката през този програмен период, ще загуби еврофинансирането на цялата магистрала, тоест ще трябва да върне около 1 млрд. лв. на Брюксел. Отделно ще трябва да търси пари и за недовършения участък. Като аргументи да се бърза шефът на пътната агенция изтъкна и това, че без ново трасе трафикът ще продължи да замърсява дефилето неопределен брой години, ще продължава да има и нови жертви на опасния път.съобщи министърът на образованието и науката Меглена Кунева, която допълни, че констатациите в него са много притеснителни. Проверката обхваща периода от 1 януари 2014 г. до средата на 2016 г., като само през последните два месеца университетът не е управляван от предишния ректор проф. Ваньо Митев. По думите на Кунева одиторите са констатирали липса на прозрачност и незащитени интереси на университета чрез сключени договори за рекламиране на обучението и изплащане на комисиони, както и при провеждане на обществени поръчки. Според нея незабавно трябва да се прекрати изнесеното обучение на студенти в Швейцария и Германия. Установени са и прием и обучение на чуждестранни студенти срещу заплащане в несъответствие със законовата уредба, както и нарушения при командировките в чужбина и определянето на заплатите в университета.за да бъдат увеличени възнагражденията на общинската администрация. Това съобщи зам. изпълнителният директор на сдружението Емил Савов пред БНР. Мотивът е бягството на квалифицирани кадри от общините. "Заплатите на добре обучените експерти с висше образование и добра езикова подготовка в момента са изравнени със заплатите на неквалифицирания персонал и хората бягат", обясни Савов. Той посочи, че има диспропорция между заплащането на общинските и държавните служители.съобщиха от съда. Преди седмица окръжният съд в града постанови отстраняването на Русев, срещу когото е повдигнато обвинение за събарянето на тютюневия склад на ул. "Одрин" 8 в началото на март. Главният архитект обжалва определението.Световната търговска организация понижи прогнозата си за очаквания растеж на глобалната търговия през тази година с повече от една трета. Причините основно са забавянето на икономиката в Китай и спадащият внос в САЩ. Новите данни са за 1.7%, докато през април очакванията бяха за 2.8%, а за догодина - 1.8-3.1% вместо априлските 3.6%. Това показва още, че за пръв път от 15 години световната търговия изостава по темпо от растежа на икономиката. Дълги години темпото бе 1.5 до 2 пъти по-високо от икономическия растеж, а тази година ще бъде само 80% от глобалния растеж. Така бе през 2001 г. и през далечната 1982 г. Правителствата трябва да се пробудят и погрешните им политики да не влошат още повече ситуацията - в търговията, заетостта, развитието и икономическия растеж, които са толкова тясно вързани с отворената търговска система, предупреди Роберто Асеведо, генерален директор на СТО. След като се възползваха от глобализацията, сега държавите са изкушени да защитят собствените си индустрии и икономиките все повече са движени от вътрешно потребление.Туристическата компания Thomas Cook съобщи, че летните отпуски са били с 4% по-малко спрямо предходната година и основната причина е сривът на турския пазар заради атентатите и опита за преврат. Като цяло записванията за лятото са били с 4% повече, но само в Турция намалението е от 40% - основно от откази в Германия и континентална Европа - и това е довело до отрицателните резултати. В края на юли компанията предупреди, че тримесечието ще е на загуба и вероятно годишните прогнози за печалби няма да се реализират. Оперативните печалби в края на финансовата година (30 септември) на Thomas Cook вероятно ще са 300 млн. паунда. Преди година резултатът бе 310 млн. паунда и тази година не е още по-лоша благодарение на пренасочването на туристите от Турция към Балеарските и Канарските острови, САЩ, България, Куба и др. Петер Франкхаузер, главен изпълнителен директор, каза, че не си спомня по-тежки времена от последните 30 години. На този фон добра новина е, че Brexit не се отразява на желанието на британците да пътуват и почиват - летните резервации са се увеличили с 13%, а зимните започват с ръст от 8%.Известният кубински ром "Хавана клуб" се готви отново да навлезе на пазара в САЩ, съобщи ръководството на компанията производител. Чакахме 16 години за отварянето на този пазар, който е най-големият в света за ром, каза майсторът по производството на напитката Хосе Наваро, цитиран от ДПА. Търговската марка "Хавана клуб", която е собственост на френската групаи на кубинската, спечели съдебна битка срещув началото на годината, откривайки възможността марката да навлезе в САЩ. Преди товаизползваше търговската марка "Хавана клуб" на пазара в САЩ над 20 години, а кубинско-френските собственици я пласираха в останалата част на света. Въпреки съдебната победа кубинско-френският тандем ще трябва да почака, преди да навлезе на пазара в САЩ, заради санкциите на Вашингтон, които все още забраняват вноса на кубински продукти на северноамериканската територия.Една от четирите най-големи одиторски компании в света PwC е съдена за 5.5 млрд. долара заради невъзможността да засече измама, довела до банков колапс по време на финансовата криза през 2008-2009 година. Това е най-голямото дело в историята на PwC, като то е заведено от ипотечната фирма TBW. TBW обвинява PwC в недоглеждане при одитирането на тяхната банка Colonial Bank. Colonial фалира през 2009 г. и стана шестата най-голяма банка в историята на САЩ, която обяви банкрут. Въпреки това PwC е подписала чисти одиторски доклади от 2002 до 2008 г., когато банката е натрупала 1.5 млрд. долара лоши заеми. "PwC не са си вършели работата с години, не са спазвали правилата и не са успели да хванат измамата", коментира Стивън Томас, адвокат на TBW.От Samsung обявиха във вторник, че са успели да изтеглят от пазара и потребителите над 60 процента от проблемните смартфони Galaxy Note 7, които бяха обявени за опасни заради възпламеняващи се батерии. Данните са за Южна Корея и САЩ, двата основни пазара на компанията. Така Samsung показва признаци, че е по пътя за справяне с кризата. В изявление от компанията обявиха, че сменят възможно най-бързо засегнатите устройства и продължават с кампанията си, която призовава собствениците на Galaxy Note 7 да изключат и върнат незабавно телефоните. Samsung обяви плановете си за събиране на телефоните още на 2 септември, когато вече бе получила множество доклади за проблеми с батерията, които водят до избухване или запалване. По информация от фирмата новата серия Galaxy Note 7 няма този проблем и от компанията се надяват той да се продава добре през празничния зимен период.


description: Пьотр Толстой, депутат от Руската дума, разпали страстите в България, след като заяви, че Русия вече е изкупила половината ни крайбрежие и може да...

title: Строител на капитализма: Пьотр Толстой

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 38 // 22.09.2016 Прочетете Капитал Daily Брой 179 // 21.09.2016 Прочетете Капитал Light Брой 38 // 22.09.2016 Прочетете


description: Идеята е провокирана от скандала с търга за Дипломатическия клуб "Бояна"

title: Депутати предлагат парламентът да одобрява продажбата на обособени държавни имоти

maintext:
Вносители са Мартин Димитров (на снимката), Петър Славов и Методи Андреев
© ЮЛИЯ ЛАЗАРОВА
Ако законът бъде приет, всички сделки, осъществени без решение на парламента, ще могат да бъдат атакувани като нищожни.
приватизация и следприватизационен контрол (Обн., ДВ, бр. 28 от 2002 г.).
Приватизацията на имоти от забранителния списък или обособени части от тях да става с одобрение на Народното събрание по предложение на Министерския съвет. Това предлагат депутатите от Реформаторския блок Петър Славов, Мартин Димитров и Методи Андреев с внесения от тях в понеделник Закон за тълкуване на разпоредбите от Закона за приватизация и следприватизационен контрол (ЗПСК). "Повод за това е скандалът с продажбата на Дипломатическия клуб "Бояна" за 8.5 милиона лева, въпреки че той е актив на "АДИС" ЕООД – дружество, което е включено в забранителния списък за приватизация", се казва в съобщение на Гражданския блок на Реформаторите.В началото на септември се разбра, че старозагорската фирма Exclusive Web Design на по-малко от година и с 3 лв. капитал е спечелила търг на Агенцията за приватизация за Дипломатическия клуб "Бояна" и още три имота в квартал "Изток" . Фирмата е собственост на трима 20-годишни младежи от Стара Загора. Според публикация на clubz.bg зад сделката стои интерес на Делян Пеевски, като цитират правителствен източник. Към този момент това не може да се докаже с документи. Връзка на депутата обаче се открива с втория кандидат в търга - софийската "Приор", която, след като е платила депозит, не се е явила на самия търг. Така неизвестната фирма за уеб дизайн се оказва фаворит за сградата. Компанията има срок до 28 септември да преведе сумата по сделката.От казуса с Дипломатическия клуб с оценка около 5 млн. лв. стана ясно, че според представителите на Агенцията за приватизация присъствието на дадено дружество в забранителния списък не спира агенцията да се разпорежда свободно и без контрол от страна на Народното събрание с "обособените му части". Според Славов, Димитров и Андреев това тълкуване обезсмисля наличието на забранителен списък. "Това е все едно аз да не си платя данъците, защото в закона не е записано изрично "Мартин Димитров", а пише "всички физически лица", коментира пред "Капитал" депутатът от Реформаторския блок."Това не е законодателна промяна, а тълкувателно решение на Народното събрание, което ще бъде подложено на гласуване директно в пленарна зала. Според нас текстът в приватизационния закон е добър, но има хора, които си позволяват да го тълкуват повратно, затова правим това уточнение", каза още Мартин Димитров. Внесеният от Реформаторите тълкувателен закон гласи, че решенията за приватизация и/или разпоредителни действия на дружества от забранителния списък и техни обособени части се взимат задължително с решение на Народното събрание по предложение на Министерския съвет, независимо дали техните обособени части са изброени в списъка или не."Тълкуването на "двойно изискване" за включване в забранителния списък – и на дружествата, и на всяка обособена част от тях, не само е ненужно, след като търговските предприятия вече са в забранителния списък. То също така би затруднило съществено законодателния процес. Така законът ще трябва да бъде допълнен с хиляди индивидуални обекти – гари, зали магазини, цехове, ресторанти, хотели, стадиони и пр.", пишат в своите мотиви народните представители.В заключителна разпоредба на законопроекта се предлага да се предвиди обратно действие на тълкувателния закон от момента на влизане в сила на Закона заСпоред Димитров, ако законът бъде приет от Народното събрание, всички сделки, осъществени без решение на Народното събрание, ще могат да бъдат атакувани като нищожни. "Става въпрос за всички сделки с обособени части на държавни имоти от последните 14 години. Изискали сме информация от всички министерства за такива сделки и ще я предоставим на медиите", каза още Димитров. По думите му конкретната сделка за Дипломатически клуб "Бояна" няма да се финализира. "Никой нормален човек от надзора на Агенцията за приватизация няма да си сложи подписа под подобно решение след всичката изнесена информация", посочи той.


description: Според президента на компанията за споделени пътувания Lyft до 2025 г. в САЩ няма да останат частно притежавани автомобили

title: Джон Зимър и третата транспортна революция

maintext:
В началото на годината съоснованата от Джон Зимър компания за споделени пътувания Lyft обяви, че е сключила партньорство с General Motors за съвместна дейност в разработването на самоуправляващи се коли
Развитието на автономните автомобили ще премахне необходимостта човек да притежава собствена кола. Вместо това превозните средства ще са собственост предимно на компании за споделени пътувания, към които хората ще се обръщат при необходимост.Дръзката прогноза е на съоснователя и президент на една от водещите платформи в този сектор – Lyft. Според Джон Зимър към 2025 г. тази трансформация вече ще бъде факт в големите американски градове."Като страна отдавна възхваляваме колите като символ на свобода и идентичност", пише мениджърът в публикувана в неделя чрез платформата Medium статия, в която споделя своето и на компанията си виждане за бъдещето на транспортния сектор в САЩ. "Но за много хора – особено за т.нар. millenials (поколението, родено около смяната на столетието – бел. ред.) – това не е така", изтъква той, като допълва, че годишните разходи, свързани с притежанието на автомобил в САЩ, са около 9000 долара.Ето защо, особено като се има предвид съревнованието за създаване на автономни автомобили, според Зимър е въпрос на само няколко години да се стигне до момента, в който транспортните нужди на потребителите ще се изместят от това да притежават и шофират собствена кола. Вместо това хората ще се обръщат към платформи като Lyft (и Uber), за да наемат пътуване, когато им е необходимо.През януари Lyft обяви, че е сключила партньорство с General Motors (GM) за съвместна дейност в разработването на самоуправляващи се коли. Освен това най-големият производител на автомобили в САЩ инвестира 500 млн. долара в платформата на Зимър, а скоро след това придоби и стартиращата компания Cruise Automation, която разработва инструментариум, с който традиционните коли да могат да се превръщат в автономни, припомня Fortune. Разбира се, Lyft и GM далеч не са единствените, които работят в тази посока – в надпреварата участват всички от Google до Uber, както и повечето водещи автопроизводители, отбелязва изданието. Само преди седмица Uber пусна първите си самоуправляващи се таксита в Питсбърг.Според Зимър в рамките на пет години автономните коли ще излязат на пътя, а в следващите години ще наблюдаваме как те постепенно ще заместват традиционните, управлявани от хора коли. Към 2025 г. компанията му вече няма да работи с шофьори, прогнозира мениджърът.Все пак той уточнява, че тези очаквания се отнасят до големите градове в САЩ, а не до цялата страна, която включва и не толкова урбанизирани области, в които транспортните модели са различни.


description: Компанията планира да слее по четири акции в една и след това да намали номинала им, за да отговаря на законовите изисквания

title: "Петрол" стартира процедура по рекапитализация

maintext:
© НАДЕЖДА ЧИПЕВА
Акционерът "Перфето консултинг" ще компенсира инвеститорите, губещи от сплита.
Търговецът на горива "Петрол" стартира двуходова операция, чрез която да приведе капитала си в съответствие със законовите изисквания. Причината е, че след масивните отписвания на инвестицията в дъщерното "Нафтекс петрол" собственият капитал на компанията падна под основния, при което според Търговския закон трябва да се предприемат мерки. Освен това "Петрол" е и публична компания, така че действието вероятно е предписано от регулатора - Комисията за финансов надзор.
За първия ход става ясно от публикуваната покана за общо събрание на акционерите. На него ще се иска тяхното одобрение за увеличаване на номинала на акциите от 1 на 4 лв. чрез превръщането на всеки четири от сегашните 109.25 млн. акции в една нова, като така бройката им ще намалее до малко над 27.3 млн. След реализирането на т.нар. обратен сплит се планира номиналът да бъде намален отново на 1 лв., като така ще бъде покрито законовото изискване, тъй като собственият капитал по последен отчет е 33.5 млн. лв.
Планира се цялата процедура да приключи до края на годината,
като е предвиден и механизъм да се компенсират инвеститорите, губещи от сплита. Въпреки че това ще се отрази на цифровото изражение на котировките на борсата, фундаментално показателите на компанията и акционерната структура по този начин не се променят, а основният ефект е, че след края на процедурата цената на акция може да е над номинала. Това е важно ниво, тъй като по закон в България публичните компании не могат да издават нови акции по емисионна стойност под номиналната им.
По принцип подобни процедури не са новост. През февруари към подобна стъпка прибегна и "Фонд за недвижими имоти България", като сви броя на акциите си трикратно, от 60.45 млн. на 20.15 млн. Както и преди операцията (на нива около 56 ст.), така и сега (1.96 лв.) акциите на фонда се търгуват под номиналната стойност, която след операцията е 3 лв. По принцип позитивният ефект от подобно действие е основно психологически, че цената не се измерва в стотинки. А теоретично ефектът за инвеститорите дори е негативен, тъй като по-малкият брой акции намалява обемите на търговия.
Затова и вероятно при "Петрол" след аналогичната операция цената ще се вдигне около четири пъти от настоящите нива (42 ст. за акция), но ще остане далеч под новата им номинална стойност. Ако се реализира и вторият етап по намаляване на номинала обаче, това не би трябвало да има ефект върху цената на акциите, тъй като те ще продължат да представляват същият дял в същата компания. По този начин борсовите котировки ще са над номиналната стойност и собственият капитал ще е над основния.
Обезкръвен "Петрол"
Фундаменталната причина компанията да стигне до тази фаза на декапитализация е отписването още през 2015 г. на голяма част от балансовата стойността на дъщерния й търговец на едро "Нафтекс петрол", което от тази пролет е в процедура по несъстоятелност.
Към средата на годината "Петрол" отчете загуба от 12.6 млн. лв. на индивидуална
и 10.5 млн. лв. на консолидирана основа, което допълнително влошава капиталовите й показатели.
Общите приходи са се свили наполовина до 226.5 млн. лв., а свиването при постъпленията от основна дейност е с близо 42%. Всичко това, както и несигурността около контрола на компанията дoпринесоха за спада на цената на акциите й с над 37% за последната година. Дружеството беше част от бизнес империята около КТБ, но след затварянето й контролът беше овладян от председателя на съвета на директорите й Гриша Ганчев. Все още обаче синдиците на фалиралата банка имат претенции към различни компании, свързани с групата, а и в самата нея през последните две години тече сложна реорганизация, включваща прехвърляния на активи в нови дружества.
Според източник на "Капитал" планът е операциите да бъдат приключени до края на годината, като забавяне би могло да дойде основно, ако има проблеми с вписването на решенията. При оплетения контрол на компанията в момента едно от последните решения за приемане на годишния финансов отчет не е вписано с аргумент, че представители на акционерите не са били синдиците. Най-големите от тях -
"Алфа кепитъл" (28.85%) и "Корект фарм" (18.85%), са в несъстоятелност по искане на КТБ за неизплатени задължения. Теоретично, ако дружество не приведе капитала към законовите изисквания, може да се пристъпи към ликвидация, макар че въпреки изискването на Търговския закон има множество дружества, които с години не отговарят на разпоредбите му.
Управителният съвет на "Петрол" е постигнал съгласие и как да обезщети акционерите, които ще бъдат ощетени от сплита. Това са практически всички, чийто брой акции не е кратен на четири и съответно биха останали с по една, две или три стари акции, които не могат да се конвертират.
В такъв случай един от четирите големи инвеститори в "Петрол" - "Перфето консултинг" (което също е свързано с Ганчев), ще компенсира ощетените безвъзмездно с по една от своите нови акции, така че бройката да се закръгли нагоре.
Решението предстои да бъде гласувано на извънредно общо събрание на акционерите, което е насрочено за 1 ноември.


description: Спрямо същия период на миналата година има спад от 15%, но това е наваксване спрямо първите пет месеца на годината, когато спадовете бяха много...

title: Преките чужди инвестиции са 987 млн. евро през юли

maintext: Спрямо същия период на миналата година има спад от 15%, но това е наваксване спрямо първите пет месеца на годината, когато спадовете бяха много по-големи. Подобрението започна още през юни. Трябва да се има предвид, че числата ще претърпят няколко ревизии през годината, като обикновено те са нагоре. Съпоставими с неревизираните данни за миналата година, към юли дори има повишение – и в номинална стойност, и като процент от БВП. Ръстът на месечна база обаче е двойно по-нисък спрямо май и юни и възлиза на 74.5 млн. евро.


description: Новият живот на строителния пазар предизвика протести в някои квартали

title: Фотогалерия: Строителството в София

maintext:
2/23
С това и много жители на кварталите започнаха да виждат на практика какво е било предвидено в подробните устройствени планове, някои от които - като този на "Младост" в София, са приети преди повече от пет години.
Автор: Цветелина Белутова


description: За юли финансовите институции са натрупали нов плюс от над 130 млн. лв.

title: Печалбата на банките продължава да расте

maintext:
© ВЕЛКО АНГЕЛОВ
Положителният тренд идва след огласяването на резултатите от проверките на активите и стрес тестовете, които показаха, че нужда от още провизии, а оттам и капитал, имат ПИБ и Инвестбанк.
Банките в България са спечелили 909 млн. лв. за първите седем месеца на годината. Това е с близо 50% повече в сравнение със същия период на миналата година. Рекордно високото число дойде още през юни, когато приключването на сделката за Visa Europe добави над 150 млн. лв. към резултатите на банките. Само за седмия месец печалбата е 136 млн. лв., което е доста над традиционния за системата напоследък плюс от 80 - 90 млн. лв. месечно. Положителният тренд идва след огласяването на резултатите от проверките на активите и стрес тестовете, които показаха, че нужда от още провизии, а оттам и капитал, имат ПИБ и Инвестбанк. Как се движи тяхната печалба през юли е неясно, защото данните са за системата като цяло и по едри групи.От числата се вижда, че петте най-големи банки - Уникредит Булбанк, Банка ДСК, ПИБ, ОББ и Пощенска банка, са генерирали над 2/3 от общата печалба за банковата система. Оставащите 266 млн. лв. печалба се разпределят между оставащите 17 банки и 5 чуждестранни банкови клона. Основните пера, които носят печалбата, са разликите в лихвените плащания и свиването на обезценките по необслужваните кредити.Приходите на банките от лихви намаляват с 10% на малко под 2 млрд. лв. За сметка на това обаче разходите им за лихви се свиват почти наполовина в сравнение със същия период на миналата година и са малко над 300 млн. лв. Увеличават се приходите от такси и комисиони, макар и с доста по-слаб темп, отколкото преди няколко месеца – ръстът е 3% на годишна база до 604 млн. лв. Финансовите институции отчитат и плюс от курсови разлики.Друго перо, по което българските банки продължават да подобряват представянето си, е при свиването на обезценки на лоши кредити. Тази сума се свива с над 20% на годишна база на 374 млн. лв. По-голямата печалба обаче означава и значително повече приходи за държавата от данъци. Банковият сектор е изплатил общо 105 млн. лв. на държавата през първите седем месеца на годината, което е с 57% повече, отколкото преди 12 месеца.Административните разходи на финансовите институции отбелязват леко понижение и към края на юли възлизат на около 930 млн. лв., с 9% по-малко, отколкото са били платени преди година.Данните сочат, че банките имат вече над 45 млрд. лв. депозити от домакинства и нетърговски предприятия, а разходите за тях са били 0.47%. За сравнение - в края на юли 2015 г. сумата на гражданските спестявания беше 42.7 млрд. лв., а разходите представляват около 1% от тях. През тази година банките имат по-високи разходи по депозитите на други финансови институции при тях, отколкото по тези на гражданите. Този сектор представлява общо 4.4 млрд. лв. депозити в банковата система, като по тях за първите 7 месеца са били платени 0.53%. Като цяло, въпреки че обемът на депозитите се е увеличил както при домакинствата, така и при бизнеса, разходите на банките за лихви по тези две пера са се свили почти два пъти.Общо кредитите растат с 0.4% за месец, като най-голям е приносът на корпоративните заеми - 186 млн. лв., следвани от потребителските и жилищните.По ипотечните кредити за първите седем месеца от началото на годината банките са получили приходи в размер 288 млн. лв., което представлява 3.3% от отпуснатата сума. Сумата на потребителските кредити също е 8.7 млрд. лв., а приходите по тях отговарят на 456 млн. лв. от тази сума, тоест 5.3% от нея. Заемите за компании са на стойност 33.1 млрд. лв., като само от началото на 2016 г. банките имат 892 млн. лв. приходи по лихви от тях, тоест 2.7%. Най-голям дял от общите приходи по лихвите отиват за първите пет банки с най-голям обем на активите. За тях отиват близо две трети от всичките 1.79 млрд. лв.


description: Събуждането на летния туризъм доведе до размествания на собствеността във ваканционни комплекси по Черноморието

title: Хотели втора употреба

maintext:
"Парадайз бийч" на Свети Влас, част от наследството на "Мултигруп" вече официално е с нов собственик
© Надежда Чипева
Темата накратко
След кризата на имотния пазар по морето и съживяването на летния туризъм редица хотелиери прогнозираха като тенденция, че идва моментът на засилване на вторичния пазар с последващи реконструкции. Очаквано комплексът "Парадайз бийч" на Свети Влас, част от наследството на "Мултигруп", вече официално има нов собственик. Старият проект "Олд Несебър хилс" ще бъде подновен, след като е бил купен от банката кредитор от Заки Маджид, който има и друг хотел в комплекса. Вторичните продажби не минават и без участието на частни съдебни изпълнители, а на вниманието на инвеститорите излиза и хотел "Виго" в Несебър.
За много хора, като чуят Черноморие, автоматично изниква асоциация със строеж. Естествено за този етикет големият виновник е периодът на кредитния бум, който доведе със себе си безчет хотелски проекти. След кризата по правилната асоциация беше застой. А сега, с лекото съживяване на летния туризъм, актуалната тема е продажби. Това е нещо, което и редица хотелиери прогнозираха като тенденция - идва момент на засилване на вторичния пазар с последващи реконструкции на придобитите комплекси.През тази година най-голямата сделка по морето беше тази на хотелиера Григор Фиданов, който през март стана собственик на хотелите "Обзор" и "Изгрев" на Златни пясъци за 31 млн. лв. На финала на лятото смяната на собственост е концентрирана в курортния мегаполис Слънчев бряг - Несебър - Свети Влас. Очаквано комплексът "Парадайз бийч" на Свети Влас, част от наследството на "Мултигруп", вече официално има нов собственик. Старият проект "Олд Несебър хилс" ще бъде подновен, след като е бил закупен от банката кредитор от Заки Маджид, който има и друг хотел в комплекса наред с разнородните си бизнес интереси. Вторичните продажби ще продължат, като не минават и без участието на частни съдебни изпълнители, а на вниманието на инвеститорите излиза и хотел "Виго" в Несебър при начална тръжна цена от 13.4 млн. лв.Комплексът "Парадайз бийч" в Свети Влас е част от наследството на "Мултигруп" на Илия Павлов. Хотелиерският бизнес на групата навремето се заражда по линия на приватизацията. "Мултигруп" сключва една от първите приватизационни сделки в сектора, купувайки туроператорска фирма, наследила марката "Балкантурист", а през 1995 г. холдингът придобива 49% от капитала на "Гранд хотел Варна". През 2001 г. експанзията продължава с "Хотел Интернационал" в Златни пясъци, година по-късно с бившата резиденция "Перла" в близост до Приморско, а на терен от завод се изгражда на зелено и ваканционно селище "Парадайз бийч". Хотелите са обединени под бранда Bt collection, който се управлява от мениджмънт компанията "Би Ти девелопмент сървисиз", като сега активите на "Мултигруп" са разпределени между наследниците му и мениджмънта, излъчен от група инвеститори.През пролетта на тази година от "Би Ти девелопмент сървисиз" потвърдиха пред "Капитал", че тече процес на продажба на "Парадайз бийч". Детайли по сделката не бяха споделени, като стана ясно, че менажиращата компания ще концентрира усилията и инвестициите си върху останалите активи (СПА комплекс "Гранд хотел Варна" ще бъде обновен в следващите 3 години, а инвестициите ще са около 50 млн. евро). Сега документите в Търговския регистър вече черно на бяло показват новия собственик на комплекс "Парадайз бийч" и едноименното дружество. Това е Венелин Ташев, общински съветник в Несебър, и компанията му "Гарант - турист - С.И.В". Ташев представя себе си като хотелиер и ресторантьор. Той притежава хотел "Котва" в Слънчев бряг и "Мариета палас", намиращ се в новия Несебър, като според регистрите на Министерството на туризма те се намират в дружеството купувач на "Парадайз бийч". Подобно на редица други хотелиери и срещу Ташев през годините е имало покушение.Той обясни, че преговори за покупката на комплекса се водят от две години. "Аз го харесах, те после го предложиха", коментира Ташев, като най-накрая се е стигнало и до общо съгласие за цената, която отказа да назове. От документите в Търговския регистър става ясно, че между "Гарант - тТурист - С.И.В" и Д банк е сключен договор за инвестиционен кредит в размер до 5 млн. евро. Крайният срок за издължаване по кредита е 25 септември 2025 г. и е за покупка на 100% от капитала на "Парадайз бийч", като ще бъде и рефинансиран кредит, предоставен от ПИБ през 2010 г. на "Балкантурист елит". От 26 юли 2016 г. компанията "Парадайз бийч" е заложена по договора за заем между Д банк и ""Гарант - турист - С.И.В" и Ташев като съдлъжник, като от него става ясно, че заложеното предприятие се оценява на 15.3 млн. лв.Въпреки че сделката се финализира на 26 юли, Венелин Ташев реално е влязъл във владение от 1 април. Плановете предвиждат от 1 октомври в комплекса да започнат реконструкции, които трябва да се случат на три етапа. "Първо едното крило, после второто и накрая третото", като по думите му всичко трябва да се дострои и да се изнесе напред, за да може помещенията и стаите да постигнат нужната големина. Целта е четиризвездният комплекс да се качи една категория нагоре. "През 2019 г. трябва да сме 5-звездни", заяви Ташев. "Парадайз бийч" ще продължи да се нарича по този начин, тъй като според Ташев "името си отговаря на мястото".Строителство по всяка вероятност предстои да се случи и в стария хотелски апартаментен комплекс "Олд Несебър хилс", намиращ се на територията на община Несебър в местността Юрта Балкан, между Свети Влас и Слънчев бряг. Той фигурира в дългата биография на прочулия се с случая "Дюнигейт" архитект Калин Тихолов. Информацията за проекта се появи преди 10 години в бума на строителството. Той щеше да предлага апартаменти за сезонно ползване, разпределени в 12 сгради на площ от над 44 хил. кв.м, от които 14.6 хил. кв.м застроени. "Сградите са в стила на старата българска архитектура на три или четири етажа. Партерните етажи са в камък и там са разположени обслужващи и обществени помещения. В средата на комплекса има открит басейн и ресторант. В близките сгради са предвидени магазини, детска градина и СПА център", гласеше описанието на проекта в медиите. Той обаче остана недовършен.Кредитополучател на заем за изграждането му от Уникредит Булбанк е "Г 56 дивелъпмънтс", която е собственост на "Групо Г 56 България", собственост на испанците Хуан Кортес и Фернандо Марти. Явно обаче това се оказва лош кредит за банката и имотът е обявен за продажба. В предходните години обаче настроението за инвестиции в туризма е доста минорно и затова той е купен от "УКТАМ България". Зад акронима стои името на собственика - австрийското UniCredit TurnAround Management CEE, което, както подсказва името, е звено за оздравяване на закъсали проекти на банката. В отчета на компанията за 2015 г. се казва, че през настоящата година ще активизира съвместната си дейност с "Уникредит Булбанк" по управление и реализация на собствени на банката имоти, придобити при изпълнение срещу обезпечение по влошени експозиции на длъжници. Така комплексът е закупен в края на юли през акционерното дружество "Холидей вилидж аква невис" отново с финансиране от Уникредит Булбанк. В него Заки Маджид притежава една златна акция, а другият съсобственик е "Наксиа", еднолична собственост пак на Заки Маджид.Новият собственик Заки Маджид има и друг хотелиерски бизнес в Слънчев бряг и по-конкретно комплекса Aqua Nevis Club Hotel, макар да е по-известен с дружеството си "Самекс", което има франчайз права на веригата за бързо хранене KFC, а в по-ранните години на прехода - с безмитната търговия. От пролетта на 2009 г. до пролетта на 2013 г. е бил в борда на директорите на свързаната с Васил Божков "Трансимпекс", компанията, която на практика замести "Кореком" като основен играч в безмитната търговия след 10 ноември. Там двамата са съдружници от 2001 г., като сега компанията е в списъка с големи длъжници на НАП и с изпълнителни листа от ОББ.От документите в Търговския регистър става ясно, че банката ще финансира бъдещия проект, като на 29 юли е сключен договор за комбиниран банков кредит в размер 35.8 млн. лв. с Уникредит Булбанк. Инвестиционния кредит е до 28.3 млн. лв. и той трябва да бъде получен на два транша от до 16.6 млн. лв. и до 11.7 млн. лв. Револвиращият е до 7.4 млн. лв. и пак се получава на 2 транша: до 4.3 млн. лв. и до 3.1 млн. лв. Целите на заема са да се постигне финансиране на до 75% от покупната цена на фаза 1 от проекта на "УКТАМ България" с първия транш на инвестиционния кредит, а с втория транш да се осигури финансиране на до 75% от общите проектни разходи на фаза 2. С револвиращия заем трябва да се осигури финансиране на дължимия данък във връзка с придобиването по фаза 1, а с втория да се финансира на 100% дължимият ДДС във връзка с общите проектни разходи на фаза 2. "Капитал" не успя да се свърже с новия собственик, който не обича публичните изяви, и бъдещите му планове не могат да бъдат категорично потвърдени. Сайтовете за резервации обаче вече показват, че през сезон 2017 г. на въпросното място предстои откриването на комплекса Family Life Nevis Resort.В Несебър пък частен съдебен изпълнител продава хотел "Виго", разположен на ул. "Иван Вазов" 9 в курорта. Началната цена на търга е 13.4 млн. лв. От регистрите на Министерството на туризма става ясно, че той е собственост на "Виго груп" ООД. Причината за продажбата на хотела е необслужван дълг към ОББ. Компанията има и натрупани дългове към различни кредитори, като "ЕВН България Електроснабдяване", община Поморие, банки. Собственици на компанията са Огнян Найденов и "ВГ кепитъл", която е еднолична собственост на Илко Десподов, и двамата са местни бизнесмени. През 2008 г. компанията е имала намерение да строи и 9-етажен мол в Несебър. Кризата обаче е променила хода на събитията. Това ще е вторият опит за продажба на хотела, след като при първия търг от лятото на тази година при минимална цена от 16.8 млн. лв. явно не се е намерил купувач.През май тази година имот на "Виго груп" в Поморие в местността Кротиря, върху който са били вписани множество възбрани, е продаден също чрез публичен търг, като справка в Имотния регистър показва, че купувач на имота от 3795 кв.м е бургаската "Ти Ви хотел", собственост на Владимир и Атанаска Колеви. Името на Владимир Колев се появи из регионалните медии, след като той закупил на търг и дома за деца "Ронкали", намиращ се в близост до централния плаж на Бургас, за да строи модерна сграда, като пред местния сайт "Флагман" бизнесменът е обяснил преди две години, че децата ще останат в дома 3 години, докато не се построи новата сграда за тях в квартал "Ветрен".Засега сделките са по-скоро епизодични и едва ли ще повлияят сериозно на голямата картина в туристическия сектор. Добрата нова тенденция е, че те са по-скоро стратегически и с цел реновация и развитие, а не следствие от натиск на кредитори.


description: Американският президент ще се включи в подготовката на ноемврийския брой, посветен на границите

title: Барак Обама става редактор на списание Wired

maintext:
"Искаме да се захванем и да разгледаме идеята за това как днешните технологии могат да повлияят на политическото лидерство. А кой би ни бил по-добър помощник за изследването на тези идеи от президента Обама", обясняват от Wired.
Няколко месеца преди да се оттегли от властта, американският президент Барак Обама ще се пробва в ново поприще. Той ще бъде главен редактор на ноемврийското издание на специализираното в нови технологии списание Wired, което ще излезе няколко дни преди изборите в САЩ."През годините сме имали някои удивителни гост-редактори... но за първи път Wired (или което и да било друго списание) ще бъде редактирано от действащ президент", посочват от изданието. Сред предишните звездни редактори са например режисьорът и продуцент Джей Джей Ейбрамс, който отговаряше за броя, посветен на магията, мистериите и загадките, съоснователят на Microsoft Бил Гейтс, ангажиран с броя за решаването на най-големите световни проблеми, режисьорът и сценарист Кристофър Нолан – за пространството, времето и множествените измерения, както и тенис звездата Серена Уилямс – за равенството в цифровата ера.Темата на ноемврийския брой, чиято редакция ще бъде поверена на президента Обама, са границите. "Подобно на Wired, нашият 44-ти президент също е неуморим оптимист. За този специален брой той иска да се фокусира върху темата за бъдещето – върху следващите препятствия, които човечеството ще трябва да преодолее, за да продължи напред", споделят от редакцията на списанието. Сред тези предизвикателства са както личните граници – от персонализирането на медицинските услуги, така че да отговарят на конкретните потребности на отделните пациенти, и човешкото поведение, така и локалните граници, включващи например използването на масиви данни за целите на градското планиране и гарантирането на работеща възобновяема енергия за всички. В обхвата на темите попадат и националните граници – засягащи различни проблеми от граждански права до медицински данни, а също така и международните граници като климатичните промени и киберсигурността. Разбира се, не са забравени и т.нар. финални граници, сред които космическите пътувания и изкуствения интелект, става ясно от съобщението на редакцията на Wired.И все пак – защо президентът и защо сега?"Когато бащите основатели са писали Декларацията за независимост и конституцията, те са били ангажирани с най-новите философски идеи и технологии на Просвещението. Франклин е говорел за налудничави неща като електричество и съобщителни мрежи. Пейн е преотстъпил права върху (памфлета си) "Здравият разум", за да може той да постигне по-широко разпространение. Джеферсън е преосмислил коренно проектантството и използването на земята. Искаме да се захванем и да разгледаме идеята за това как днешните технологии могат да повлияят на политическото лидерство. А кой би ни бил по-добър помощник за изследването на тези идеи от президента Обама", обясняват от списанието.


description: То беше постигнато в Женева след месеци на разговори между САЩ и Русия

title: Влязлото в сила примирие в Сирия засега се спазва

maintext:
© Reuters
По информация на базираната във Великобритания
Сирийската обсерватория за човешките права броят на загиналите, регистрирани от началото на конфликта през
г., надминава 300 хил. души и е много вероятно да достига до
хил.
4.8
6.5
Примирието в Сирия, което влезе в сила на залез слънце в понеделник, засега се спазва.Сирийска обсерватория за човешките права няма регистрирани цивилни жертви през първите 15 часа от спирането на военните действия, пише ВВС. Жителите на Алепо, който е център на боевете, също съобщават за временно спокойствие.Сирийската армия заявява, че примирието ще продължи седем дни, но си запазва правото да отговори на всяка провокация. От своя страна няколко бунтовнически фракции приветстваха договорката, но изразиха резерви относно прилагането й.ООН иска да достави хуманитарна помощ на нуждаещите се, но за целта са необходими по-големи гаранции, че примирието ще се задържи. И правителството в Дамаск, и бунтовниците са обвинявани, че са нарушили мира със спорадични атаки. Говорител на ООН заявява, че хуманитарната помощ може да влезе от Турция, но "трябва да видим сваляне на оръжията, което ни удовлетворява. А докато говоря, това още не е станало".Споразумението е описвано от американския държавен секретар Джон Кери като "последния шанс да спасим обединена Сирия". То беше постигнато в петък в Женева след месеци на разговори между САЩ и Русия и изисква и двете страни да позволят достъп на хуманитарна помощ. Ако примирието се задържи седем дни, Вашингтон и Москва ще извършат координирани въздушни удари върху милиции, включително "Ислямска държава в Ирак и Леванта" (ИДИЛ) и "Джебхат Фатах аш Шам" (новото име на фронт "Ан Нусра").Опозиционната Свободна сирийска армия посочи, че ще "сътрудничи положително" с примирието, но се опасява, че то ще облагодетелства правителството. Друга голяма бунтовническа група – твърдолинейната ислямистка "Ахрар аш Шам", първоначално отхвърли споразумението, но по-късно прие по-умерена позиция. Сирийският президент Башар ал Асад приветства сделката, но коментира, че продължава да е "решен да си върне всяка област от терористите и да я възстанови".Дали примирието ще се задържи ще бъде голям тест за САЩ и Русия, чиито външни министри напоследък създават впечатлението, че поддържат по-добри работни отношения. Досега дипломацията се проваляше и основна причина за това беше блокажът между Москва, която е ключов съюзник на Асад, и Вашингтон, който настоява за незабавното му слизане от власт. Оттогава досега Русия се превърна в най-влиятелната външна сила в Сирия. Докато САЩ предимно отсъстват в тази ситуация.Според някои анализатори може би сега Москва е готова да надгради над примирието и да накара Асад да се съгласи за политически преход, който може да сложи край на войната. Или може би, както смятат противниците на Асад и Русия, спирането на военните действия е прикритие за прегрупиране и превъоръжаване.Според2011430Надмлн. са избягали от страната, амлн. други са напуснали домовете си и са се преместили някъде другаде в рамките на Сирия.


description: Лидерите на ОПЕК разколебаха инвеститорите

title: Песимизмът се настани на европейските борси

maintext:
© PETER NICHOLLS
Лош ден за германските акции
CAC 40 изгуби 0.93%, като в ролята на най-губещи се оказаха акциите на застрахователя AXA, които поевтиняха с 2.09%. Печеливши на борсата в Париж не липсваха, като акциите на телекома Orange поскъпнаха с 1.70% насред разпродажбите. FTSE 100 изгуби 0.71%, а банковият сектор оглави губещите. Акциите на Standard Chartered поевтиняха с 3.11%, на Royal Bank of Scotland изгубиха 3.18%, а емисията на Barclays изтри 2.07% от цената си.
Организацията на основните страни - производители на петрол, продължи да отстъпва. Въпреки изказванията на президента на Венецуела Николас Мадуро през миналата седмица, че договорка за ограничаване на предлагането, включваща и Русия, е близо, Саудитска Арабия, Иран и Алжир опровергаха оптимистите.
Според първите две срещата на организацията тази седмица няма за цел да вземе решение по въпроса със свръхпредлагането, а Алжир отрече сделка с Русия да е близо. Коренната промяна в тона запрати цената на петрола надолу. WTI изгуби 2.53%, понижавайки се до 44.77 долара за барел, а сортът брент поевтиня с 2.42% до 46.74.
На валутният пазар доларът доминираше, като индексът му се покачи с 0.33% до 95.52 след първия дебат между кандидат-президентите Хилари Клинтън и Доналд Тръмп. Еврото загуби близо половин процент, понижавайки се до 1.1202, а паундът отстъпи с 0.07% до 1.2967. Йената запази стабилност на 100.29, а швейцарския франк поевтиня с 0.14% до 0.9708 за долар.
Европейските акции не успяха да задържат поскъпването си от сутринта във вторник, като зелената вълна на пазара отстъпи място на разпродажбите. Втората поредна сесия на червено отдалечи акциите допълнително от високите стойности, които достигнаха през миналата седмица. Паневропейските индекси отчетоха понижения, като към 16:30 ч. българско време FTSEurofirst 300 се движеше 0.43% надолу. По-широкият EuroStoxx 600 също последва пазара, понижавайки се с 0.41%. Европейските сини чипове в EuroStoxx 50 също поевтиняха, като индексът се сви с 0.63%.На борсата във Франкфурт търговията не показа признаци на оптимизъм. С малко над с процент спадна индексът на сините чипове DAX, като от 30-те емисии едва 2 отчетоха скромно повишение. Lufthansa оглави губещите, поевтинявайки с около 4%, а книжата на Deutsche Bank удариха ново дъно. Въпреки че отвориха с повишение, акциите изгубиха 2.37%.Разпродажбата не пощади и емисията на Volkswagen. В съобщение до инвеститорите автопроизводителя увери акционерите, че компанията има финансите да покрие глобата от около 20 млрд. долара по делото за манипулативните данни на дизеловите ѝ двигатели. Компанията вече обяви, че е приготвила 16.5 млрд. долара за обезщетения в САЩ.Златото продължи да отстъпва, губейки 0.64% до 1335.60 долара за тройунция, а среброто поевтиня с малко над процент до 19.400.


description: В момента се набират оферти за оператори по трансграничния проект между България и Румъния

title: Мрежа от електрически велосипеди ще обслужва двете страни на Дунав

maintext:
За разлика от традиционните велосипеди електрическите изискват по-малко усилия от страна на колоездача
© Мария Съботинова
Избор на оператори
В момента тече и процедурата по избор на оператори на електрическите велосипеди, които ще ги отдават под наем и поддържат. Те може да са неправителствени организации, хотели, туристически агенции и др. В момента текат срещи със заинтересованите лица, като на 19 септември във Велико Търново ще има такава среща с 40 от тях.
За да кандидатстват, желаещите трябва да попълнят заявление, налично в сайта на бизнес центъра във Видин и по създадената методология кандидатите ще бъдат класирани и избрани. Операторите ще получат безвъзмездно електрически велосипеди от бенефициента, за да ги отдават под наем на клиенти. Максимална такса за наем на електрически велосипеди е 2 лв. на час или 16 лв. на ден.
Част от критериите за оценка са свързани с локацията - разстояние от жп гари, достъпност и видимост на локацията, сигурност и възможност за осигуряване на допълнителни услуги, например нощувки. След като операторите бъдат избрани, ще се проведат и обучения за поддръжка на велосипедите.
Предстои създаването на мрежа от електрически велосипеди, които туристи и жители ще могат да използват, за да се движат в трансграничния регион на България и Румъния. Мрежата се финансира по Програмата за трансгранично сътрудничество "ИНТЕРРЕГ V-A Румъния - България 2014 - 2020 г.". Проектът започна през февруари 2016 г. и трае две години.В него ще вземат участие общо 32 града от двете страни на Дунава. Сред 16-те български града са Добрич, Русе, Велико Търново, Плевен, Враца, Свищов, Мездра, Лом, Монтана, Силистра и Видин. До март 2017 г. ще се очаква да бъдат доставени всички 120 велосипеда за българската страна, обясни пред "Капитал Daily" Евтим Стефанов, изпълнителният директор на Агенция за регионално развитие и Бизнес център – Видин, която е водещ партньор по проекта.Стойността на проекта е 762 хил. евро, от които над 647 хил. евро са от Европейския фонд за регионално развитие. Доставчикът на електрическите велосипеди от българска страна е фирма "Инфинити Уейк паркс". Във Видин ще има 20 велосипеда, а в останалите големи градове, участващи в проекта, ще са по 10. В по-малките градове, например Свищов, Мездра, Лом и Балчик, ще има по пет велосипеда.От румънската страна ще участват градовете Констанца, Крайова, Александрия, Гюргево и др.В рамките на проекта 32-та участващи града ще бъдат оборудвани със станции за електрически велосипеди, като у нас те ще са общо 35. Освен в населените места, откъдето ще могат да се взимат велосипедите, станции ще бъдат поставени и в други - Никопол, Елена, Кнежа и т.н. С колелата ще може да се изминат между 50 и 70 км, като се разчита на електрическата батерия.Целта на проекта е обвързана с няколко приоритета от програмата за трансгранично сътрудничество ИНТЕРРЕГ - "Добре свързан регион" и "Зелен регион". Планират се промоционални събития - турове и фестивали, които да популяризират електрическото колоездене като устойчив начин за индивидуална мобилност. През 2017 г. се планират фестивали в по-големите градове от трансграничния регион, за да се промотира услугата и дейността.Общият бюджет на програмата ИНТЕРРЕГ е 258.5 млн. евро, от които средствата от Европейския фонд за регионално развитие са над 215 млн. евро. Засега са одобрени 35 проекта, 23 от които са в процес на изпълнение.


description: От 260 мандри в страната 45 произвеждат по БДС

title: Производители: Интересът към млечните продукти по стандарт се завръща

maintext:
В основата на търсенето на продуктите по БДС е техният състав - без добавки, консерванти и стабилизатори, казва Цветелина Банчева - търговски директор на "Зоров-91" (марката "Пършевица")
© Анелия Николова
Търсенето на млечни продукти по БДС расте. Това заявиха производители - участници в образователната кампания "BILLA Млечен свят", която ще продължи до 10 октомври. Заради сиренето без мляко и кренвиршите без месо идеята за въвеждане на доброволни стандарти за някои от най-употребяваните храни беше приета. Така през 2010 се появиха т.нар. утвърдени стандарти за девет вида месни продукти под марката "Стара планина". Последваха БДС за кисело мляко, сирене и кашкавал, изработени по инициатива и с подкрепата на сектора, "България" - за три типа брашно и три вида хляб, и браншов стандарт за лютеницата. Силният старт на продажбите на храни по стандарт бе последван от известно затишие и скептицизъм, но сега интересът е възходящ, твърдят млекопреработватели.Кисело мляко, сирене и кашкавал по БДС произвеждат 45 от 260 мандри в страната. "Някои от фирмите произвеждат един, повечето по два, а голяма част и трите млечни продукта по стандарт. Това са едни от най-големите български предприятия с доста голям пазарен дял. Продуктите по стандарт вече се продават от най-големите вериги до кварталните магазинчета", каза за "Капитал" д-р Любомир Кулински, директор на "Надзор на пазара" в Българската агенция по безопасност на храните (БАБХ)."БДС за млечните продукти гарантират, че се спазват изискванията към суровината (само българско сурово мляко), към закваските (селекционирани и произведени в България) и към технологията за производство", уточнява Ивелин Буров, председател на Българския институт за стандартизация. Той си спомня, че след приемането на стандартите последвало нотифицирането им в европейските организации по стандартизация. Тогава се получило възражение от Дания, която е голям производител на закваски за млечната индустрия, че изискването за български закваски е дискриминационно. Обяснили им, че българското кисело мляко, сирене и кашкавал са защитени наименования за произход и това предопределя изискванията към съдържанието им. Датчаните приели аргумента.Тъкмо автентичността на продуктите и строгият контрол за производството им обясняват интереса към тях, смята Мирослава Филчева, търговски директор на фирма "Полидей", която произвежда под марката "Домлян". "Всеки месец изпращаме проби в национална лаборатория за държавен контрол, правят ни и изненадващи проверки", уточни Филчева. Според нея продажбите на продукти по БДС са по-малко в сравнение с цялата гама продукти на фирмата. "Обяснението е в голямото разнообразие, което предлагаме. Много се търси например мляко с по-висока масленост – 4.5%, 5%, а за него няма създаден стандарт", уточни тя.В ОМК обаче съотношението е в полза на продуктите по стандарт. "Продаваме осем вида кисело мляко "Верея", но най-търсени са двата вида, произведени по БДС – с 2% и с 3.6% масленост. Продажбите им като количество са в съотношение 60 към 40, ако се съотнесат към аналогични по категории и масленост продукти", обясни Леда Динова, търговски представител."В основата на търсенето на продуктите по БДС е техният състав - без добавки, консерванти и стабилизатори. Използваме сурово мляко от собствената ни ферма. За киселото мляко използваме специална закваска, която е изолирана в близост до предприятието ни във Врачанския Балкан", казва Цветелина Банчева - търговски директор на "Зоров-91" (марката "Пършевица"). И уточнява, че продажбите на продукти по БДС са два пъти повече от тези на аналогични продукти на фирмата. От лятото на миналата година компанията произвежда фермерско мляко по стандарт и в стъклени буркани."Хората обичат хубавите продукти въпреки ограничените си финансови възможности. Те знаят, че качеството има цена", твърди Юлия Маджарова от фирма "Димитър Маджаров". По думите й 80% от млечните продукти на компанията са по БДС. Заради липса на достатъчно производствени площи фирмата, която е на пазара от повече от 20 години, влезе сравнително късно в сегмента на киселото мляко (през 2015), но няма проблем с продажбите му. "Това, че марката ни е позната, помага в началото, но не е достатъчно, защото производството на качествени продукти е голяма отговорност и задължава", смята Юлия Маджарова.


description: Жизел Бюндхен остава на върха на класацията на сп. Forbes

title: Най-скъпоплатените модели за 2016 г.

maintext:
Жизел Бюндхен продължава да бъде най-високоплатеният модел от 2002 г. насам
Топ 10
по доходи, в млн. долари
1. Жизел Бюндхен, 30.5
2. Адриана Лима, 10.5
3. Кендъл Дженър, 10
3. Карли Клос, 10
5. Джиджи Хадид, 9
5. Роузи Хънтингтън-Уайтли, 9
7. Кара Делевин, 8.5
8. Кандис Суейнпол, 7
8. Лю Вен, 7
10. Миранда Кер, 6
В света на модата броят на последователите най-накрая намира отражение и върху личното състояние на моделите. Макар и бразилката Жизел Бюндхен да остава начело на класацията на списание Forbes за най-скъпоплатените модели в света с доходи от 30.5 млн. долара за периода юни 2015 – юни 2016 г., в новото подреждане далеч по-интересна тенденция е изкачването на Кендъл Дженър и Джиджи Хадид съответно до трето и пето място. Зад възхода и на двете стои един особено съществен фактор – популярността им в социалните мрежи и най-вече в Instagram.Дженър има 64.4 млн. последователи в Instagram, което е повече от която и да е друга дама в класацията. По-важното обаче е, че през изминалите 12 месеца тя успя да капитализира тази популярност, като сключи договори с компании като Estée Lauder и Calvin Klein. Това допринесе значително за повишаването на доходите й, които нараснаха със 150% до 10 млн. долара, което е и най-високият ръст в класацията за годината.Все пак Жизел Бюндхен остава далеч пред всички останали. Макар и за изминалите 12 месеца доходите й да са намалели с 13.5 млн. долара, 36-годишната бразилка продължава да бъде най-високоплатеният модел от 2002 г. насам благодарение на щедрите си рекламни договори с марки като Chanel, Carolina Herrera и Pantene, както и на рекламни ангажименти за обувките Arezzo и за SkyTV в родната й страна.Втората позиция също е за представителка на Бразилия – Адриана Лима, чиито доходи за последните 12 месеца са 10.5 млн. долара. Най-дългогодишният "Ангел" в историята на Victoria's Secret през изминалата година печели както от договора си с производителя на бельо, така и от отношенията си с марки като Maybelline и часовниците IWC.Общите доходи на 20-те най-скъпоплатени модели са 154 млн. долара преди данъци и такси. Заедно те имат близо 200 млн. последователи в Instagram, отбелязват от Forbes.Също с 10 млн. долара е Карли Клос, която е успяла да удвои доходите си спрямо 2015 г. благодарение на това, че е сключила повече рекламни договори от която и да е от дамите в класацията – през миналата година тя е била лице на 18 различни бранда, сред които Express, L’Oréal и Swarovski.Дженър и Клос са съвсем малко пред двете най-високо класирани дебютантки в класацията – Джиджи Хадид и Роузи Хънтингтън-Уайтли, които си разделят петата позиция с доходи от по 9 млн. долара. Хадид също бере плодовете на популярността си в социалните мрежи, като успява да превърне над 22-та си милиона последователи в Instagram в договори с компании като Maybelline и Tommy Hilfiger, отбелязват от Forbes.За нарастването на банковата сметка на познатата от ролите си в "Лудия Макс - Пътят на яростта" и "Трансформърс 3 – Тъмната страна на луната" Хънтингтън-Уайтли през последните 12 месеца допринесе пускането на собствените й линии бельо, декоративна козметика и аромати за веригата магазини Marks & Spencers.Класираната на 13-о място Кейт Мос е единственият модел от тазгодишното подреждане, който е бил част от публикувания през 1999 г. списък на "Топ 100 знаменитости" на Forbes, отбелязват от списанието.


description: Това се случи след заседание на постоянните представителства в ЕС, което се проведе днес в Брюксел, пишат Reuters и радио "Свободна Европа". Мерките...

title: ЕС удължи санкциите си срещу руски граждани и компании до март 2017 г.

maintext:
© Stringer
Това се случи след заседание на постоянните представителства в ЕС, което се проведе днес в Брюксел, пишат Reuters и радио "Свободна Европа". Мерките са насочени срещу 146 руски граждани и 37 компании, които се свързват с размириците в самопровъзгласилите се автономни републики в Източна Украйна и анексията на Крим. В интервю за Reuters българският външен министър Даниел Митов заяви, че страната няма да подкрепи вдигането на санкциите срещу Русия. "Русия явно и безжалостно наруши международния ред и право. Това не може да остане без последици и единственият мирен инструмент са санкциите", казва още Митов.


description: Министерството на Горанов не посочва мотиви за предложението си за отмяна на приетите в края на 2015 г. спорни ставки, които даваха конкурентно предимство на "Булгартабак" и "Кингс"

title: Правителството връща старите акцизи на цигарите

maintext:
Защо сега, или теории на конспирацията
Изненадата на цигарените компании от връщането на стария акцизен календар върви редом с широк диапазон от предположения защо това се случва. Някои представители на пазара са на мнение, че правителството е анализирало и е осъзнало грешката си отпреди година. Все пак става въпрос за пазар от близо 2.7 млрд. лв. годишно, който расте с 9% от началото на годината и е източник на близо 45% от приходите от акцизи. Така би било логично финансовото министерство да го наблюдава и да реагира проактивно. "Най-вероятно правителството е направило грешни сметки и е добра новина, че ги коригира или пък е видяло, че по този начин не може да помогне за запазване на пазарните дялове на местните компании, защото някой друг играе по-добре играта на нерви и цени", коментира източник от сектора, който не иска името му да се споменава.
Наскоро стана ясно, че "КТ Интернешънъл" ще намали от октомври цената на бранда си King и това стана повод за слухове. Предположенията бяха, че "Кингс" или ще налагат непопулярен вид цигари, или имат информация за евентуална нулева година за увеличаване на акцизите, тъй като е нелогично да намаляваш цена три месеца преди да трябва да я увеличиш.
Други пък прогнозират, че нормализирането на акцизите е първата стъпка към влизането в България на голяма международна компания. Най-атрактивна за продажба е групата около "Булгартабак", като такива слухове има от години. В началото на април компанията затвори софийската си фабрика, но пък дистрибуторът й "Експрес логистика и дистрибуция" (който дистрибутира и продуктите на "Кингс") е сред най-големите компании за търговия на едро в България с приходи от продажби от над 990 млн. лв. за 2015 г., а Lafka, в която "Булгартабак" има участие, отвори преди дни 1000-ния си обект и е най-голямата верига за търговия на дребно с цигари и вестници. В бранша смятат, че е възможно "Булгартабак" да продава някой от тези апетитни активи. По информация на "Капитал" към Lafka има сериозен интерес от западен инвеститор. Така условието за нормализиране на акциза може да е било поставено от евентуален бъдещ инвеститор или е опит на правителството да направи бизнеса на местните производители по-атрактивен, смятат представители на пазара.
При всички случаи, ако парламентът одобри новата промяна, ефектът ще са по-високи приходи в бюджета, предвидимост и еднакви условия и за цигарените компании, и за клиентите им.
Почти година след като кабинетът прие спорни промени в акцизния календар за облагане на цигарите, които даваха конкурентно предимство на местните производители "Булгартабак" и "Кингс", сега правителството и парламентът са на път да поправят тази законодателна "грешка" и да отменят промените.Според приетия в края на 2014 г. акцизен календар цигарите трябваше да поскъпват плавно с 20-30 ст. до 2018 г. Година по-късно обаче под претекста за борба с контрабандата и желание да направи по-достъпни продуктите за бедните пушачи парламентът - по предложение на финансовия министър, изненадващо въведе нови ставки, според които с най-малко се облагаха най-евтините цигари, а луксозните трябваше да поскъпнат с няколко пъти повече. Освен че бяха притеснени от загубата на предвидимост на облагането в сектора, участниците в пазара бяха категорични, че текстовете подкрепят местните производители, които предлагат и най-евтините продукти - "Булгартабак", в който по това време Делян Пеевски официално показа собственост, и "КТ Интернешънъл" ("Кингс табако") от групата около "Винпром Пещера".Сега финансовото министерство прави обратен завой към старите ставки от 2014 г., с които всички цигари трябва равномерно да поскъпват с 20-30 ст. през следващите две години. Промените в Закона за акцизите и данъчните складове бяха качени за обществено обсъждане на сайта на ведомството късно в петък вечерта. В мотивите не се посочва причина за връщането на стария акцизен календар. Факт е обаче, че заради гъвкавата ценова политика на конкурентите им "Булгартабак" и "Кингс" не успяха да повишат пазарните си дялове въпреки подаръка от правителството, а държавният бюджет можеше да спечели и повече, ако кабинетът беше запазил старите ставки.Крачката "назад" при всички случаи е положителна. Така няма да има фаворизирани компании на пазара. Освен това календарът отново ще се впише в европейската практика – повечето държави в ЕС увеличават т.нар. специфичен акциз и по този начин приходите им в бюджета зависят от обема на продадените цигари, а не от цените им. В момента нивата на контрабандни цигари в България са на исторически най-ниското си ниво от 2007 г. насам, а пазарът за втора поредна година бележи ръст – 9% от началото на годината. При гласуването на спорните поправки в календара в края на миналата година финансовият министър прогнозира, че приходите от акцизи на цигари ще се увеличат със 70 млн. лв. годишно. Ръстът до момента обаче е 270 млн. лв.В същото време правителството вероятно не получава очаквания максимум от новите акцизи, тъй като голяма част от международните концерни решиха да не увеличават цените, а да работят с ниска печалба или дори на загуба при най-популярните марки. Така и "Булгатабак", и "Кингс" не само не успяха да се възползват от акцизния подарък, но и губят пазарен дял.В бранша сега намират предложението на МФ за разумно и планират да декларират подкрепа. Никой обаче не крие изненадата си, а предположенията за причината варират от това, че кабинетът е анализирал резултатите и далновидно е решил да промени календара, през слухове, свързани с продажба на части от "Булгартабак" или обтегнати отношения между властта и местните компании (виж карето).Според новото предложение на Горанов специфичният акциз отново става 101 лв. за 1000 къса. В момента той е 70 лв. Двойно увеличеният през 2015 г. пропорционален (адвалорен) компонент, който формираше 38% от стойността на една кутия, ще стане 27% от 1 януари 2017 г. и 28% от 2018 г. Това означава, че от 1 януари цената на кутия цигари ще се покачи средно с 20-30 ст., ако, разбира се, цигарените компании вземат търговско решение да вдигнат цените за цялото си портфолио. Те реагират положително на проекта. "Връщането на предходния акцизен календар е разумно, тъй като той осигурява балансирано влияние върху различните сегменти на пазара и дава предвидимост за индустрията и за приходите от акциз в бюджета. След като вече постигна значително ограничаване на нелегалната търговия и стабилност на легалния пазар, правителството ще може да използва тази стабилност в интерес и на приходите от акциз в следващите години", коментират от офиса на Japan Tobacco International."В края на 2014 г. Philip Morris приветства въвеждането на първия акцизен график за периода до 2018 г. Ние отстояваме тази позиция и сега. Настоящото ново предложение на МФ представлява връщане към този график и приветстваме тази стъпка", казва Верджиния Джевелекова, мениджър "Корпоративни отношения" във Philip Morris - България. Тя допълва, че така минималният изискуем акциз ще се покачи плавно до достигане на 90 евро за 1000 къса от 2018 г., каквото е европейското изискване, което осигурява предвидимост. Освен това структурата между компонентите е балансирана, което осигурява равни условия за всички и с това акцизната система на България се приближава до препоръките на Директивата на ЕС за акцизите и до доказано добрите практики."Това е разумно решение, което в комбинация с усилията на правителството в борбата с контрабандата със сигурност ще осигури по-високи приходи в бюджета", казаха и от Imperial Tobacco – България.Последната промяна на акцизите беше предшествана от среща на финансовия министър с компаниите, на която той поиска международните концерни да изкупят 5000 тона български тютюн, за да не променя структурата на акциза. Това обаче не беше възможно, тъй като производството на цигари е разделено от изкупуването на тютюн. С последното се занимават тютюневи компании, от които цигарените купуват суровина. В крайна сметка Владислав Горанов изпълни заканата си, но чуждестранните компании предупредиха, че ще вземат ценови решения, които няма да бъдат благоприятни нито за бюджета, нито за конкурентите им. Така например Imperial Tobacco увеличи цената на топ бранда си Davidoff съвсем леко, Malboro я запази, а в най-ниския сегмент се появи топ брандът на British American Tobacco – Rothmans, който влезе и в топ 10 на най-продаваните марки. Според статистиката на продажбите, с която разполагат компаниите, от началото на 2016 г. "Булгартабак" и "КТ Интернешънъл" заедно с гръцката "Карелия" губят пазарен дял на фона на растящ пазар, а останалите бележат забележим ръст.Така местните играчи не успяха да се възползват от акцизните ставки в тяхна полза, макар това да беше особено важно за "Булгартабак". Компанията се оттегли от пазарите в Близкия изток, след като стана ясно, че според турските служби цигарите на "Булгартабак" са най-разпространеният нелегален бранд в страната, внасят се контрабандно през кюрдски посредници и има съмнения, че с приходите се финансира тероризъм."КТ Интернешънъл" пък доближават 10% пазарен дял, което е едно от най-ниските нива за компанията за последните 5 години, а от началото на годината спадът е с повече от 2%.


description: И още: Срещата на ЕС - избягването на споровете възпрепятства напредъка; Да чуем и Пеевски; "Силовакът" Путин е толкова чуплив, че удря по социолози

title: Мнения Daily - По-малко глобална търговия, ако заплашва работни места

maintext:
Друго радикално предложение на авторите на доклада Йорген Рандерс (вляво) и Греъм Макстън е за семейна "политика на едното дете"
BiT
Центърът "Левада" помагаше на руснаците да говорят истината и затова сега организацията ще бъде принудена да мълчи.
Но напоследък центърът показва и тъмната страна на управлението на Путин. В есе, озаглавено "Путинският рецидив на тоталитаризма", директорът Лев Гудков пише, че 10-12 години на репресивно и тиранично управление са "стерилизирали" обществото в Русия, а хората няма къде да артикулират интересите си и да разрешат проблемите си. Гудков казва още, че Путин води Русия към диктатура с тежки последици за икономиката и бъдещето на страната.
По-малко глобална търговия, ако заплашва работни местаКай-Александър Шолц, "Дойче веле", за доклада "Един процент растеж е достатъчен"Пакет с предложения, част от които радикални, са отправени към индустриалните нации. И не от кого да е: още през 1972 г. Римският клуб публикува доклада си "Границите на растежа", който му донесе световна известност. В него членуват бизнесмени, индустриалци, учени и други известни личности. От 2012 г. германският учен Ернст Улрих фон Вайцзекер е председател на клуба със седалище в Швейцария.Двамата автори на доклада, който излиза и като отделна книга - Йорген Рандерс и Греъм Макстън, твърдят, че след 30 години глобализация и икономически ръст положението в света се е влошило. Милиони хора са загубили работата си, а ножицата между бедни и богати се е разтворила още повече.Макстън призовава към смяна на системата. Икономическа система, който залага на все по-голям растеж, не е решението, а причината за проблемите, твърди той. Според него, всичко това се дължи на неолиберализма, с който трайно са били промивани мозъците на мнозина.Двамата автори смятат, че за да се осъществи смяна на системата, е необходимо да се изпълнят редица изисквания, които те са обобщили в книга с програмното заглавие "Един процент растеж е достатъчен".Много от предложенията им не са нови - например искането за мерки, стимулиращи стопанската конюнктура, по-висока пенсионна възраст, по-високи потребителски данъци или настояването за гарантиран основен доход. А други са радикални – например за семейна "политика на едното дете" и за повече отпуск.Ето 12 от предложенията на Римския клуб:1.По-високи данъци за фосилните енергоносители като кафявите каменни въглища и насърчаване на алтернативните енергийни източници.2. Субсидии за онези трудещи се, които са принудени да сменят професията си по време на екологичната трансформация.3. Реформа на данъчната система, така че да се облагат не трудовите доходи, а потреблението на енергийни суровини - с цел опазване на околната среда. Поскъпване на самолетни билети и на отоплението.4. Силно увеличаване на данък наследство, за да бъде намалено неравенството в обществото и да се повишат държавните приходи.5. Повече отпуск за трудещите се, а допълнителното свободно време да се използва за по-рационално разпределение на работата.6. Гарантиран основен доход за онези, които най-силно се нуждаят от подкрепа - възрастните, децата и безработните.7. Повишаване на пенсионната възраст до 70 години с цел хората по-дълго време да могат сами да се грижат за себе си.8. По-високи данъци за богатите и фирмите, за да има по- справедливо разпределение на печалбите, особено с оглед роботизацията.9. Ограничаване на раждаемостта чрез "политика на едното дете", за да се намали прирастът на световното население.10. Нова дефиниция на "платения труд". Към него трябва да спадат и грижите за възрастни и болни членове на семейството.11. Подсилване на позициите на синдикатите с цел повишаване на доходите и намаляване на безработицата.12. Ограничаване на глобалната търговия там, където са застрашени работни места.Германският министър по проблемите на развиващите се страни Герд Мюлер представи книгата на Римския клуб в Берлин и заяви, че според него авторите пледират не за намаляване на икономическия растеж, а за промяната на неговия характер. Той обаче принципно е съгласен с техния анализ, че светът се намира на "глобален кръстопът".Мюлер е оптимист за бъдещото развитие на Германия и цяла Европа. Аргументите му: има достатъчно иновации и технологии, с чиято помощ може да бъде решен световният проблем с глада. "На Земята има място за десет милиарда души, но само при положение, че икономическият ръст стане по-независим от потреблението на ресурсите. Западният потребителски модел с - нашите коли и нашия начин на живот, не може да бъде модел за подражание на Индия или Африка, защото използва твърде много суровини и енергия", заяви той. Министърът обаче не отговори на въпрос от публиката защо иска да предпази хората в Индия и Африка от по-добър начин на живот, какъвто е западният.Римския клуб не е неоспорвана организация. Негови критици напомнят, че сегашната икономическа система не се е провалила навсякъде. Милиони хора по света са се отърсили от абсолютната бедност, като някои вече са част от средното съсловие, както показват примерите от Китай и Индия.Избягването на споровете възпрепятства напредъкаОт коментар на Алистър Макдоналд за "Ройтерс"Лидерите на Европа сякаш в един глас подеха лозунга, убедил британците да напуснат ЕС: "Да си върнем контрола обратно". В седмицата, в която се събират в Братислава без Великобритания, за да направят оценка на щетите след Брекзит, идеята внушава, че политиците са се вслушали в страховете на избирателите. Петъчната среща по думите на председателя на Европейския съвет Доналд Туск няма да е посветена директно на Брекзит, а на уроците, научени от него: целта е "да си върнем обратно политическия контрол над общото ни бъдеще".Но предвид дълбоките политически несъгласия по теми като създаването на нови работни места, укрепването на еврото или споделянето на отговорността за бежанците, събитието в словашката столица се очертава да бъде демонстрация на консенсус по доста по-безболезнените въпроси. По по-важните - като икономическото развитие и колко далеч може да стигнат държавите от еврозоната с увеличаването на публичните разходи в името на растежа, съществува сериозно разделение по линията север-юг, изток-запад и дори по оста Берлин-Париж.Мигрантската криза извади наяве не само разделението между лидери като Меркел, приветствали с добре дошли бежанците, и ръководителите на централно- и източноевропейските държави като унгарския премиер Виктор Орбан и словашкия му колега Роберт Фицо, нежеклаещи да приемат мигранти. Тя доведе и до разрив между страните членки и Еврокомисията, която предложи въвеждане на система със задължителни квоти за бежанци. Този спор все още не е разрешен, но страстите се поуталожиха след като през март ЕС подписа с Турция споразумение за връщане на нелегалните мигранти, както и след затварянето на границите по т.нар. балкански маршрут.В дневния ред на Туск за Братислава е записано, че лидерите ще обсъждат и възстановяването на "баланса" в глобалния ред. Очакват се гласове в защита на протекционизма по повод преговорите за сделките за свободна търговия с Канада (CETA) и САЩ (TTIP). Юнкер отново може да повдигне въпроса за борбата срещу избягването на корпоративния данък. Но намирането на баланс, да не говорим за консенсус, е трудно осъществимо в Европа. Например Брюксел представи разследването си срещу Apple като връщане на контрола, а ирландското правителство заяви, че ще защитава правото на страните да определят сами данъчните си закони.Иначе лидерите са на едно мнение за необходимоста от укрепване на съюза – даже и ръководителите на страните от Източна Европа, които добре знаят, че избирателите им харесват идващите от Брюксел субсидии. Избягването на споровете вероятно ще намали и възможността за отбелязване на истински напредък. Към момента изглежда, че са по-заинтересовани преди всичко да излъскат имиджа си. За това намекна и Туск в "Туитър" миналата седмица: "Братислава трябва да покаже, че политическите лидери в Европа не са откъснати от реалността".Да чуем и ПеевскиХристо Иванов, бивш министър на правосъдието, пред телевизияЦветан Василев говори за неща, които са обсъждани многократно и много от нас отдавна са свикнали това да е недоказана истина, каквато ще си остане, защото тези, от които зависи доказването й, гледат на другата страна. Цветан Василев трябва да дойде в България и да разкаже, но това не е достатъчно. Той трябва да извади документите от касата. Нямам никакво съмнение, че Василев преследва свои цели. Не става дума за някакъв библейски катарзис. Това не е книгата на Йов, Цветан Василев е от каймака на калта.Нека да предскажа едно нещо. Един ден, когато г-н Пеевски - ако има късмета неговата страхотна биография да не завърши рязко и да бъде изхвърлен на бунището на историята, просто защото мафията ще намери други служители, брокери или инструменти - и ако той реши да говори, аз също така ще призовавам това, което този човек говори, да бъде чуто. Да чуем Пеевски!Изчистването на авгиевите обори изисква хора отвътре, които да проговорят, и институции, които да поемат това и да изяснят нези неща. Това по никакъв начин не значи да предлагаме на тези хора някакъв имунитет и да им даваме индулгенция или изчистване на образа."Силовакът" Путин е толкова чуплив, че удря по социолозиОт редакционен коментар на "Вашингтон пост"В отвореното общество социологическите проучвания са едно от най-важните неща за връзка между управляващите и управляваните. Това обаче е много по-трудно да се случи в затворено общество, където гражданите се притесняват да споделят своите мисли.През последните няколко години президентът на Русия постепенно отстранява свободните медии и граждански организации. И все пак центърът "Левада" успя да оцелее като независима организация за проучване на общественото мнение. В продължение на повече от десетилетие тя е известна с това, че изследва нагласите на руснаците, без да се поддава на влиянието на Кремъл.Така че не е изненада, че режимът отвръща на удара, заклеймявайки центъра като "чуждестранен агент". "Левада" е неправителствена организация, която често работи по проучвания със задгранични партньори. Клеймото "чуждестранен агент" обаче може да е равносилно на "смъртна присъда" за центъра. "Още от съветско време повечето руснаци се опасяват, че чуждестранен агент е равносилно на шпионин или саботьор. Дали те ще споделят откровено мнението си с анкетьори, заклеймени по този начин? Едва ли", споделя Гудков.Подобно на всички тирани, г-н Путин е убеден, че е обичан лидер. Проучванията на "Левада" обаче показват, че не всичко е наред в Путинландия. Центърът помагаше на руснаците да говорят истината и затова сега организацията ще бъде принудена да мълчи.


description: Агенцията трябва да координира всички проекти за софтуер, хардуер, регистри и други системи на държавните ведомства, които ще получават финансиране и...

title: Росен Желязков е първият председател на новата държавна агенция "Електронно управление"

maintext:
Агенцията трябва да координира всички проекти за софтуер, хардуер, регистри и други системи на държавните ведомства, които ще получават финансиране и ще изготвя годишни отчети и планове за развитието на електронните ресурси на държавната и общинската администрация.
Желязков, който допреди няколко месеца беше единствен кандидат за председател на Комисията за защита на конкуренцията, но се отказа от надпреварата, ще управлява ДАЕУ в следващите пет години. Той е бивш главен секретар на Министерския съвет и бивш секретар на Столична община от мандата на Бойко Борисов като кмет на София